MS «Queen of the Oceans»

MS «Queen of the Oceans» er et cruiseskip i Sun-klassen som eies og drives av det gresk/kypriotiske fergeselskapet Seajets. Skipet ble bygget ved Fincantieri i Monfalcone, Italia og måler  bruttotonn. Skipet hadde sin jomfrutur i februar 2000 under navnet «Ocean Princess» for cruiserederiet Princess Cruises, før hun ble overført til cruiserederiet P&O Cruises i 2002. Skipet het «Oceana» fra 2002 frem til P&O Cruises solgte henne i 2020.

«Queen of the Ocean» er søsterskipet til tre andre skip i Sun-klassen: «Charming», «Pacific World» og «Pacific Explorer».

Historie

2000–2002: MS «Ocean Princess» 
«Queen of the Ocean» var opprinnelig bestilt av P&O konsernet for å bli brukt av deres datterselskap, Princess Cruises. Skipet ble døpt av  Ali MacGraw og Ryan O ' Neal  og gikk inn i tjeneste for rederiet som «Ocean Princess» den 16. februar 2000. I vintersesongen seilte «Ocean Princess» i den sørlige delen av Karibia, mens den om sommeren seilte i farvannene utenfor Alaska. Kort tid etterpå ble rederiet Princess Cruises en del av P&O-konsernet, men dette hadde lite å si for skipet. «Ocean Princess» fortsatte under samme navn, og forble i Princess Cruises.

2002–2020: MS «Oceana» 
I november 2002 ble «Ocean Princess» overtatt av morselskapet P&O Cruises, og skulle i hovedsak opereres fra Fort Lauderdale, Florida og brukes i Karibia. Navneseremonien fant sted i Southampton, England den 21. mai 2003. Skipet ble døpt av prinsesse Anne av Storbritannia.

I 2003 ble P&O Princess Cruises kjøpt opp av Carnival Corporation & plc. Som et resultat av dette ble «Oceana» underlagt eierskapet til Carnival UK, men fortsatte å operere under P&O-merket.

Fra 29. november frem til 17. desember 2017 gjennomgjorde skipet en stor renovering til en verdi av £ 31 millioner hos skipsverftet Blohm+Voss i Hamburg. Renoveringen innebar blant annet oppgradering av det tekniske anlegget og oppussing av interiøret.

Den 7. juli 2020 offentliggjorde P&O at de hadde solgt «Oceana», uten å avsløre hvem som var kjøperen.

2020–: MS «Queen of the Oceans» 
I juli 2020 ble det kjent at skipet var kjøpt av det greske rederiet Seajets, og overlevert til Seajets fra P&O Cruises den 21. juli 2020 i Patras. Skipet skiftet deretter navn til MS «Queen of the Oceans».

Fasiliteter 
Som «Oceana» hadde skipet ti passasjerdekk. Passasjerfasilitetene innebar blant annet 12 barer, fire restauranter, gymsal, idrettsbane, casino, golsimulator, spa, fire svømmebasseng og et teater med plass til 530 personer.

Referanser

Eksterne lenker 
 
 P&O Cruises - Oceana Cruise Ship Besøkt 22. januar 2016

Passasjerskip
Cruiseskip
Skip fra 2000
Skip bygget i Italia
Artikler i sjøfart-prosjektet